લીઝાના જણાવ્યા અનુસાર તે પોતાની વધતી ઉંમરમાં તેના આઉટલુકને લઇને ખૂબ જ વ્યવહારિક વલણ અપનાવે છે. તે કહે છે કે હું જેવી છું તેમાં જ હું ખુશ અને સહજ છું. હું હવે ૪૩ વર્ષની છું અને હું ૨૦ વર્ષની હતી તેવી નહીં લાગી શકું. ગ્લેમર વર્લ્ડમાં સંયોગથી પ્રવેશેલી લીઝા સ્વભાવથી અંતર્મુખી છે. તે કહે છે કે મને એકલાં રહેવું ગમે છે. મને લખવું ગમે છે અને હું અન્ય રચનાત્મક કાર્ય પણ કરું છું. હીરોઇન હોવાના કારણે દરેક સમયે મને લોકો તરફથી જે એટેન્શન મળે છે તે મને પસંદ નથી.